laion/Wikipedia-Exotic huggingface dataset:
רוז לזלי

רוז אלאנור ארבות'נוט-לזלי (באנגלית: Rose Eleanor Arbuthnot-Leslie; נולדה ב-9 בפברואר 1987) היא שחקנית סקוטית. זכתה להכרה בינלאומית כשהחלה לגלם את דמותה של ייגריט, בסדרה "משחקי הכס". רוז לזלי נולדה באברדין, סקוטלנד וגדלה בטירת ליקליהד, מושבה העתיק של המשפחה מן המאה ה-15. אביה, סבסטיאן, הוא ראש המשפחה של הענף האברדיני של שבט לזלי. היא הילדה האמצעית מבין חמישה ילדים. הוריה הם גם הבעלים של טירת וורת'יל בריאן, אברדינשייר. סבי סבה היה גיירמו דה לנדה אסקנדון, ראש עיריית מקסיקו סיטי. בשנת 1900, ושוב פעם בשנים 1911-1903. היא למדה בבית הספר היסודי בריין, ולאחר מכן בבית הספר הפרטי מילפילד. בין השנים 2005–2008 למדה באקדמיה למוזיקה ולאמנויות הדרמה של לונדון וסיימה תואר ראשון בהצטיינות. בשנת 2008 הופיעה לראשונה בתפקיד אורח בסדרת הדוקו-דרמה הבריטית "Banged Up Abroad" של ערוץ 5. בשנת 2009 הופיעה בסרט התיעודי "New Town", שם זכתה בפרס באפט"א הסקוטי בקטגוריית תגלית חדשה. בסתיו 2010 הופיעה בתיאטרון גלוב במחזה של נל ליישון, "בדלאם". באותה שנה גם גילמה את דמותה של המשרתת גוון בעונה הראשונה של סדרת הדרמה אחוזת דאונטון. בשנת 2012 הצטרפה לסדרה "משחקי הכס" של רשת HBO כייגריט הפראית שמנהלת רומן עם ג'ון סנואו. משנת 2017 מגלמת את עורכת הדין מיה רינדל בסדרת הדרמה האמריקאית "הטובות לקרב". ב-2011, לסלי החלה לצאת עם השחקן קיט הרינגטון, שגילם את מושא האהבה שלה, ג'ון סנואו, בסדרה "משחקי הכס". הם נישאו ב-23 ביוני 2018, ובנם הראשון נולד בינואר 2021. בפברואר 2023 הודיע הרינגטון שהם מצפים לילדם השני. ביולי 2023 אישרו בני הזוג את לידת בתם השנייה. מדיה וקבצים בנושא רוז לזלי בוויקישיתוף רוז לזלי, ברשת החברתית פייסבוק רוז לזלי, במסד הנתונים הקולנועיים IMDb (באנגלית) רוז לזלי, באתר "אידיבי", מאגר הידע העברי לקולנוע ישראלי ועולמי רוז לזלי, באתר AllMovie (באנגלית) רוז לזלי, באתר Rotten Tomatoes (באנגלית) רוז לזלי, במסד הנתונים הקולנועיים KinoPoisk (ברוסית) שירית גל, "הייתי בשוק..", באתר ynet, 22 בדצמבר 2015 "Rose Leslie". TV Guide. אורכב מ-המקור ב-13 בספטמבר 2015. נבדק ב-4 באפריל 2016. {{cite journal}}: (עזרה)
אלגוריתם קני

אלגוריתם קני הוא אלגוריתם רב-שלבי בתחום עיבוד תמונה שמטרתו היא זיהוי קצוות בתמונה. האלגוריתם פותח על ידי ג'ון קני ב-1986. האלגוריתם מקבל כקלט תמונה בגווני-אפור (אם התמונה היא צבעונית ניתן להמיר אותה לגווני-אפור) ומוציא כפלט תמונה בשחור-לבן בעלת ממדים זהים שבה הקצוות מסומנים בצבע לבן ושאר התמונה בצבע שחור. באופן פשוט "קצה" מוגדר להיות מעבר חד בין גוונים. לבד מהתמונה עצמה האלגוריתם מקבל שני פרמטרים נוספים עיקריים: סף עליון וסף תחתון. האלגוריתם משמש לתחום של עיבוד תמונה וראייה ממוחשבת . תיאור כללי של שלבי האלגוריתם: חישוב פונקציית הגרדיאנט- מציאת נגזרות חלקיות של פונקציית הגוון, עבור כל נקודה בתמונה מתקבל וקטור נגזרת. מציאת גודלו וכיוונו של ווקטור הנגזרת. הנקודות שבהן גודל וקטור הנגזרת קטן מהסף-התחתון נפסלות מייד לשמש כקצוות ואלו שבהן הוא גדול מהסף העליון מייד מסומנות כקצוות. הכיוון של וקטור-הנגזרת של כל נקודה מהנקודות שנותרו מקורב לאחד מארבעה כיוונים בדידים: אופקי, אנכי או אלכסוני (אחד משני הכיוונים האלכסוניים). הנקודות שעוזרות ליצור רצף של נקודות בעלות אותו כיוון-נגזרת עם נקודות שכבר סומנו כקצה, מסומנות גם הן כקצוות. אופרטור סובל אופרטור פרוויט ראייה ממוחשבת עיבוד תמונה מדיה וקבצים בנושא אלגוריתם קני בוויקישיתוף Canny.m- קוד מטלב המממש את האלגוריתם. Canny, John. "A computational approach to edge detection." Pattern Analysis and Machine Intelligence, IEEE Transactions on 6 (1986): 679-698.
Samba

Samba (באנגלית: סמבה), היא תוכנה חופשית המממשת מחדש את פרוטוקול התקשורת SMB/CIFS. התוכנה פותחה במקור על ידי אנדרו טרידג'ל. נכון לגרסה 3 ומעלה, Samba מספקת שירותי קבצים ומדפסות עבור קליינטים שונים של Microsoft Windows, ועובדת עם דומיין וינדוסי, כחבר בדומיין, או כ-Domain Controller. ‏ Samba פועלת על רוב מערכות הUnix ודמויות היוניקס, כגון לינוקס, סולאריס, AIX וBSD, כולל שרתי Mac OS X. סמבה היא סטנדרטית כמעט בככל ההפצות של לינוקס, וברוב המקרים נכלל בשירותי מערכת במערכות הפעלה מבוססת יוניקס. Samba פועלת תחת התנאים של הרישיון הציבורי הכללי של גנו. שם התוכנה מגיע מ-SMB, שמו של הפרוטוקול הסטנדרטי המשמש את מערכת הפעלת Microsoft Windows לשיתוף קבצים ברשת. אנדרו טרידג'ל פיתח את הגרסה הראשונה של סמבה ליוניקס בדצמבר 1991 ובינואר 1992, כדוקטורנט באוניברסיטה הלאומית של אוסטרליה. בעזרת רחרחן הוא ניתח את פרוטוקול הרשת שהיה בשימוש תוכנת שרת Pathworks של חברת DEC. בגרסאות הראשונות, בינואר 1992, לא נמצא שם הולם לתוכנה, וטרידג'ל פשוט קרא לזה "שרת קבצים יוניקסי עבור Pathworks דוס". בגרסה 1.0, הבין טרידג'ל שהוא למעשה יישם את פרוטוקול NetBIOS, וכי תוכנה זו יכולה לשמש קליינטים במחשבים אחרים. עם דגש על יכולישליענקת פעולה הדדית עם Microsoft LAN Manager, טרידג'ל שחרר "NetBIOS ליוניקס", nbserver, בגרסה 1.5 בחודש דצמבר 1993. גרסה זו הייתה הראשונה שכוללת תוכנת לקוח וגם שרת. כמו כן, בשלב זה נבחר הרישיון הציבורי הכללי של גנו כרישיון לתוכנה. במהלך גרסה 1.5, השם שונה ל smbserver. עם זאת, טרידג'ל קיבל הודעה מחברה שבבעלותה היה כבר השם. השם Samba "סמבה" נגזר על ידי הפעלת פקודת grep (פקודה נפוצה במערכות יוניקס לחיפוש) במילון המערכת, וחיפוש מילים שהכילו את האותיות S,‏ M, ו-B, בסדר הזה. הגרסאות הבאות שוחררו במהירות יחסית, וגרסה 1.9 ראתה אור בינואר 1995. גרסה 2.0.0 שוחררה בינואר 1999, וגרסת 2.2.0 בחודש אפריל 2001. גרסה 3.0.0, שוחררה ב-23 בספטמבר 2003, והיותה שדרוג משמעותי. נוספה היכולת להצטרף ל-Active Directory כחבר. גרסה 3.2.0 שוחררה ב -1 ביולי 2008. עם גרסה זו, הפרויקט החליט לעבור לגרסאות מבוססות זמן. גרסאות מרכזיות חדשות, כגון 3.3, 3.4, נכנסות לתוקף כל 6 חודשים. תכונות חדשות מתווספות רק כאשר בגרסה חדשה, וגרסאות משניות משמשות רק לתיקוני באגים. כמו כן, 3.2 סימנה שינוי של רישיון מ־GPL2 ל־GPL3. גרסה 3.3.0 יצאה ב-27 בינואר 2009. גרסה 3.4.0 יצאה ב-3 ביולי 2009. גרסה 3.5.0 יצאה ב-1 במרץ 2010. זו הייתה הגרסה הראשונה לכוללת תמיכה ניסיונית ל-SMB2. גרסה 3.6.0 שוחררה ב-9 באוגוסט 2011. זוהי הגרסה הראשונה שכוללת תמיכה מלאה ב-SMB2. גרסה 4.0 יצאה ב-11 בדצמבר 2012. היא מהווה שכתוב מרכזי המאפשר ל-Samba להיות Domain Controller, המשתתפת באופן מלא בדומיין של Active Directory של Windows. קרברוס (פרוטוקול) מדיה וקבצים בנושא Samba בוויקישיתוף אתר האינטרנט הרשמי של Samba "Using Samba", ספר הדרכה מאת חברת O'Reilly (באנגלית) 10 years of Samba!, נכתב על ידי אנדרו טרידג'ל באתר Samba.org, ינואר 2002. A bit of history and a bit of fun, נכתב על ידי אנדרו טרידג'ל וצוות Samba ב-27.6.1997.
סילברצ'ייר

סילברצ'ייר (באנגלית: Silverchair) הייתה להקת רוק אלטרנטיבי אוסטרלית. ב-1992, החלו הסולן דניאל ג'ונס והמתופף בן גיליס לנגן ביחד כשלמדו בבית ספר יסודי. כאשר הם החלו ללמוד בתיכון הצטרף אליהם חברם לכיתה כריס ג'ואנו כבסיסט. השלושה הקימו להקה בשם "Innocent Criminals". פריצת הדרך של הלהקה התרחשה ב-1994, כאשר הם זכו בתחרות ארצית אשר נקראה "Pick Me". הפרס היה הקלטת סינגל וקליפ. ללהקה ניתנה את האפשרות לשנות את שמה, וחברי הלהקה בחרו לקרוא לה "סילבצ'ייר". השם נבחר בעקבות איות שגוי של צמד המילים "סילבר צ'ייר". הצלחת הלהקה הובילה אותה לחתימת חוזה עם חברת ההקלטות "סוני". אלבום הבכורה של הלהקה, "Frogstomp", יצא ב-1995. באותה תקופה הלהקה הייתה מזוהה עם סצנת הגראנג' של סיאטל, הן בגלל הסאונד הכללי והן בגלל הקול של הסולן דניאל ג'ונס, שהזכיר את הסולנים של הלהקות פרל ג'אם וסטון טמפל פיילוטס. חברי הלהקה היו בני 15 בלבד כשהאלבום יצא, והוא הפך לאלבום המצליח ביותר שלהם עד כה (2005). סילברצ'ייר הייתה להקת הרוק אוסטרלית המצליחה ביותר בשנות התשעים. אלבומה השני של הלהקה, Freak Show, יצא ב-1997. אמנם הוא קיבל ביקורות טובות יותר, אבל הצליח באופן מסחרי מעט פחות מקודמו. לאחר שסיימו את לימודיהם בתיכון, לחברי הלהקה היה זמן רב כדי ליצור את אלבומם השלישי, "Neon Ballroom". באלבום זה, החלה הלהקה לשלב אלמנטים של מוזיקה קלאסית עם מוזיקת רוק. ביוני 2001, החלה הלהקה להקליט את אלבומה הרביעי "Diorama" אשר יצא במרץ 2002. באלבום זה השילוב מודגש הרבה יותר, עם תזמורת שלמה שמלווה את הלהקה. מבקרי מוזיקה רבים רואים את Diorama כאלבום פורץ-דרך בתחומו. ב-2002, הודיעה הלהקה על הפסקת פעילותה. בינואר 2005, הופיעה הלהקה באופן חד פעמי במופע התרמה למען נפגעי רעידת האדמה והצונאמי באוקיינוס ההודי (2004) אשר נקרא "Wave Aid". לאחר מכן התאחדה הלהקה והחלה לעבוד על האלבום הבא. ב-30 במרץ 2007, יצא האלבום "Young Moden". בשנת-2011 הלהקה הודיעה על התפרקותה. Frogstomp ‏ (1995) Freak Show ‏ (1997) Neon Ballroom ‏ (1999) Diorama ‏ (2002) Young Modern ‏ (2007) The Freak Box ‏ (1997) The Best of Volume 1 ‏ (2000) Rarities 1994–1999 ‏ (2002) The Diorama Box ‏ (2002) Live from Faraway Stables ‏ (2003) Across the Great Divide Tour ‏ (2007) אתר האינטרנט הרשמי של סילברצ'ייר סילברצ'ייר, ברשת החברתית פייסבוק סילברצ'ייר, ברשת החברתית אקס (טוויטר) סילברצ'ייר, סרטונים בערוץ היוטיוב סילברצ'ייר, במסד הנתונים הקולנועיים IMDb (באנגלית) סילברצ'ייר, באתר אפל מיוזיק (באנגלית) סילברצ'ייר, באתר ספוטיפיי סילברצ'ייר, באתר סאונדקלאוד (באנגלית) סילברצ'ייר, באתר Last.fm (באנגלית) סילברצ'ייר, באתר AllMusic (באנגלית) סילברצ'ייר, באתר MusicBrainz (באנגלית) סילברצ'ייר, באתר דיזר סילברצ'ייר, באתר Yandex.Music (ברוסית) סילברצ'ייר, באתר Discogs (באנגלית) סילברצ'ייר, באתר Songkick (באנגלית) סילברצ'ייר, באתר SecondHandSongs סילברצ'ייר, באתר בילבורד (באנגלית)
האופטמן (פירושונים)

האופטמן הוא שם משפחה ממקור גרמני וכן קצין בדרגת קפטן. האם התכוונתם ל... אישים: גרהרט האופטמן – סופר ומחזאי גרמני, מן הבולטים שבמחזאי זרם הנטורליזם, חתן פרס נובל לספרות (1912) הרברט האופטמן – מתמטיקאי אמריקאי, חתן פרס נובל לכימיה (1985) מוריץ האופטמן – תאורטיקאי מוזיקה, מורה ומלחין גרמני
מסוף צומת רעננה

מסוף צומת רעננה הוא מסוף גדול ומרכזי ברחוב "דרך השרון" הצמוד לצומת רעננה. המסוף ממוקם ממזרח לצומת רעננה, וגובל ברחובות דרך השרון מצפון הפנינה ממערב היהלום מדרום ונתיב האבות ממזרח. המסוף נקרא גם "מרכזית השרון". המסוף תוכנן בתחילת 1967 לקראת פתיחת הקטע של כביש 4 המחבר את צומת רעננה עם מחלף מורשה. במסוף פועלות חברות אגד, מטרופולין, אלקטרה-אפיקים, תנופה וקווים המקשרות אותו לאזורים רבים בארץ. דרומית למסוף ממוקמת תחנת הרכבת רעננה דרום. מקרא סימנים: ♿ - אוטובוס עירוני נגיש 🔄 - קו סיבובי (מעגלי) ⬅️ - קו חד כיווני 🌙- קו לילה הוכנה תכנית לפיתוח צומת רעננה, מעריב, 11 בינואר 1967 הקו לכיוון אשדות יעקב הוא חד-כיווני ופועל בסופ"ש בלבד בצומת רעננה הקו אוסף לכיוון ירושלים בלבד
אסטרטגיה בזמן אמת

אסטרטגיה בזמן אמת (באנגלית: Real-time strategy, נקרא בקיצור RTS) הוא תת־ז'אנר של משחקי אסטרטגיה. במשחקים אלו כל השחקנים מבצעים פעולות בו זמנית, בשונה ממשחקי אסטרטגיה בתורות. ב־RTS, כמו במשחקי מלחמה אחרים, על המשתתפים למקם ולשלוט ביחידות ומבנים על מנת לאבטח שטחים במפה או כדי לתקוף ולהשמיד את רכוש היריב. ניתן ליצור יחידות ומבנים תוך כדי המשחק, בדרך כלל בעלות משאבים שנצברו. משאבים אלו נאספים בדרך כלל על ידי שליטה בנקודות מסוימות במפה, או על ידי החזקת יחידות ומבנים ייעודיים למטרה זו. ברוב המקרים זה נעשה על ידי איסוף משאבים. תכונות נוספות כוללות בניית בסיס והתקדמות טכנולוגית בתוך המשחק, המקנה גישה ליחידות חדשות. המשימות והאתגרים איתן השחקן צריך להתמודד הופכות מורכבות, ולכן מתאפיינים משחקים אלו בממשק משתמש מורכב. אלו מאופיינים בדרך כלל בסגנון שולחן עבודה, וכוללים תכונות כגון לחיצה וגרירה על מנת לסמן מספר יחידות באותו האזור. אף על פי שסוגות נוספות, כגון משחקי בניית ערים, וסימולציות ניהול ממוחשבות חולקות עם משחקי האסטרטגיה בזמן אמת תכונות דומות, ז'אנרים אלו בדרך כלל אינם נכללים תחתיו. אחד המשחקים הראשונים בז'אנר היה אוטופיה אך המשחק שנחשב לאבי הז'אנר הוא Dune 2. גם וורקראפט נחשב לאחד ממשחקי המפתח בז'אנר. משחק המחשב סטארקראפט זכה להצלחה גדולה, בין השאר עקב הגיוון שבו: 3 גזעים שונים עם יכולות, התפתחות וצורת פעולה שונות כמעט לחלוטין, ולא יריבי מראה כפי שהיה נהוג במשחקים הראשונים בז'אנר. ערכים על משחקי אסטרטגיה ממוחשבים בזמן אמת מדיה וקבצים בנושא אסטרטגיה בזמן אמת בוויקישיתוף ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
איינור דואן

איינור דואן או איינור דוגן (בטורקית: Aynur Doğan, ‏ נולדה בשנת 1975) היא זמרת כורדית טורקית. איינור דואן נולדה בעיירה צ'מישגזק (Çemişgezek) השוכנת בהרים במחוז טונג'לי שבטורקיה. למדה בטונג'לי ואחר כך באלאזיג. כשהייתה בת 17, בשנת 1992 משפחתה ברחה לאיסטנבול בגלל הסכסוך בין כוחות הביטחון הטורקים ובין חברי מפלגת הפועלים של כורדיסטן הבלתי חוקית "PKK". שם סיימה את לימודי התיכון ואחר כך למדה נגינת בגלמה וקריאת תווים אצל אריף זאג. אחר כך למדה פיתוח קול אצל בגום ארדם ואשקין מטינר, גם כן בבית הספר של אריף סאג. - ASM - באיסטנבול. היא השיקה את האלבום הראשון שלה בשנת 2002 בשנת 2004 הוציאה אלבום נוסף Keçe Kurdan בבית ההוצאה "קאלאן מוזיק" של חסן סלטיק. ההקלטה נאסרה למכירה על ידי בית המשפט המחוזי של דיארבקיר בנימוק ש"הסיתה נשים להימלט לגבעות אל חברי המחתרת וזורעת פילוג בעם". בסופו של דבר בוטל האיסור מאוחר יותר באותה שנה. בדומה לאחיותיה, שבחרו גם כן להיות זמרות, איינור מבצעת מוזיקה בהשפעה מערבית אף גם שירים מסורתיים של רועי צאן מאנטוליה. על ידי השתתפותה בסרט של יאבוז טורגול, "גנול יאראסי" (2005) הייתה איינור דואן האמנית הראשונה ששרה בכורדית בסרט טורקי - את השיר Dar Hejiroke. לקחה חלק באותה שנה גם בסרט התיעודי של פטיח אקין "Hatırası" ("תוך חציית הגשרים). ב-2007 הכניס הבמאי יוקסל יאבוז את השיר שלה, "קצ'ה קורדן" בפסקול הסרט התיעודי "Close up Kurdistan Seyir, 2002. 2004 Keçe Kurdan (נערה כורדית), 2005 Bahar (אביב), עם קרדש טורקולר (Kardeş Türküler) , 2005 - Miraz (משאלה), עם מיקאיל אסלן . 2005 Nûpel (עלה חדש), 2008 Güldünya Şarkıları (שירים לגולדוניה) 2010 Rewend (נווד) 2013 Hevra (ביחד) מדיה וקבצים בנושא איינור דואן בוויקישיתוף אתר האינטרנט הרשמי של איינור דואן איינור דואן, ברשת החברתית פייסבוק איינור דואן, ברשת החברתית אקס (טוויטר) איינור דואן, ברשת החברתית אינסטגרם איינור דואן, סרטונים בערוץ היוטיוב איינור דואן, במסד הנתונים הקולנועיים IMDb (באנגלית) איינור דואן, באתר AllMovie (באנגלית) איינור דואן, במסד הנתונים הקולנועיים KinoPoisk (ברוסית) איינור דואן, באתר אפל מיוזיק (באנגלית) איינור דואן, באתר ספוטיפיי איינור דואן, באתר Last.fm (באנגלית) איינור דואן, באתר AllMusic (באנגלית) איינור דואן, באתר MusicBrainz (באנגלית) איינור דואן, באתר דיזר איינור דואן, באתר Discogs (באנגלית) איינור דואן, באתר Songkick (באנגלית) איינור דואן, באתר Genius איינור דואן, באתר טיידל (באנגלית) באתר "קאנטרה" בתמיכת משרד החוץ הגרמני Daniel Bax Blues from the Mountains, 2006 על הופעתה בפסטיבל למוזיקת עולם בסן פרנסיסקו
ברכה פולד (פירושונים)

האם התכוונתם ל... ברכה פולד – חברת הפלמ"ח, שנהרגה מאש בריטית בליל וינגייט, חורף 1946 ברכה פולד (אוניית מעפילים) – על שמה של ברכה פולד, הפליגה והגיעה לחופי ארץ ישראל ב-1946 ברכה פולד (שיר) – נכתב על ידי המשורר נתן אלתרמן בעקבות מרד המעפילים באוניית המעפילים "ברכה פולד"
בוש (להקה)

בוש (Bush) היא להקת פוסט-גראנג' בריטית שאלבומה הראשון (Sixteen Stone) היה מזוהה בעיני רבים עם סצנת הגראנג', גם בגלל הקול והמראה החיצוני של הסולן גווין רוזדייל שהזכירו לרבים את אלו של סולנה של להקת נירוונה, קורט קוביין. ללהקה בסיס מעריצים גדול בארצות הברית. האלבום השני כלל את השיר Swallowed שהפך ללהיט MTV. באלבום הבא שבו הלהקה חזרה לרוק-הגיטרות הבסיסי שלה לאחר מעט נגיעות אלקטרוניות באלבומה הקודם The Science Of Things, הצליח פחות מהאלבומים שקדמו לו, וכך גם Golden State, אלבומם הבא. בשנת 2002 התפרקה הלהקה כתוצאה מירידה במכירת אלבומיה, ומחוסר תמיכת חברת התקליטים. רוזדייל הקים להקה חדשה בשם Institute ב-2005, עם צליל דומה לזה של בוש. בשנת 2010 התאחדה הלהקה, ובמקומם של נייג'ל פולספורד ודייב פרסונס, שעזבו את הלהקה, צורפו כריס טריינור וקורי בריץ. בשנת 2011 הוציאה את האלבום The Sea of Memories. גווין רוזדייל – שירה, גיטרה (1992–2002; 2010–היום) רובין גודרידג' – תופים (1992–2002; 2010–היום) כריס טריינור – גיטרה (2002; 2010–היום) קורי בריץ – גיטרת בס (2010–היום) נייג'ל פולספורד – גיטרה (1992–2002) דייב פרסונס – גיטרת בס (1992–2002) סשה פטן - קלידים (1999–2002) (לא חבר להקה רשמי. נגן אורח בסיבוב ההופעות) Sixteen Stone ‏ (1994) Razorblade Suitcase ‏ (1996) The Science of Things ‏ (1999) Golden State ‏ (2001) The Sea of Memories ‏ (2011) Zen X Four ‏ (2005) Deconstructed ‏ (1997) The Best of: 1994-1999 ‏ (2005) מדיה וקבצים בנושא בוש בוויקישיתוף אתר האינטרנט הרשמי של בוש בוש, ברשת החברתית פייסבוק בוש, ברשת החברתית אקס (טוויטר) בוש, ברשת החברתית אינסטגרם בוש, סרטונים בערוץ היוטיוב בוש, במסד הנתונים הקולנועיים IMDb (באנגלית) בוש, באתר אפל מיוזיק (באנגלית) בוש, באתר ספוטיפיי בוש, באתר סאונדקלאוד (באנגלית) בוש, באתר Last.fm (באנגלית) בוש, באתר AllMusic (באנגלית) בוש, באתר MusicBrainz (באנגלית) בוש, באתר דיזר בוש, באתר Discogs (באנגלית) בוש, באתר Songkick (באנגלית) בוש, באתר Genius בוש, באתר SecondHandSongs בוש, באתר בילבורד (באנגלית)
אלוודאלית

אלוודאלית (övdalską באנגלית: Elfdalian; בשוודית: älvdalska) היא שפה גרמאנית צפונית. למרות שבאופן רשמי אין לה מעמד כשפה מוכרת, מספר רב של בלשנים, כמו גם הדוברים עצמם, מחשיבים אותה לשפה. הדוברים נמצאים בקשר עם ממשלת שוודיה על-מנת להשיג מעמד שפת מיעוטים רשמית בשוודיה, בדומה לסאמית (לאפית), יידיש, פינית וכו'. אלוודאלית מדוברת באלװדאלן, מחוז שלפנים הווה ישות מנהלית נפרדת עם מספר כפרים וכפר ראשי עם כנסייה. היום כוללת הרשות המקומית של אלװדאלן שני מחוזות נוספים כאלה. מספר הדוברים הוא לערך 2500 איש. בנוסף לכך, לרבים מ-2500 התושבים הנותרים במחוז אלװדאלן המסורתי ידע פאסיבי של השפה. תושבי המחוזות השכנים כמעט אינם מבינים את השפה, ולא כל שכן דוברי שוודית או ניבים סקנדינבײם אחרים. אלוודאלית היא ניב אחד מקבוצת הניבים הדארלקאלײם, שהתפתחו מהסקנדינבית העתיקה. בעוד ששאר הניבים הושפעו רבות במרוצת השנים מהשוודית הסטנדרטית וכמעט נעלמו, אלוודאלית נשמרה הרבה יותר טוב ודובריה נחושים לשמרה אף לעתיד. מצד אחד, השפה שמרה הרבה תופעות לשוניות מן הסקנדינבית העתיקה, שבחלקן נעלמו אף מאיסלנדית (כמו האפיות). מצד שני, הרבה תופעות חדשות התפתחו באלוודאלית. התוצאה הכללית של שילוב זה היא שפה עם ייחודים רבים שאינה נגישה לרוב דוברי השפות והניבים הסקנדינבײם.
Battlefield 1942: The Road to Rome

Battlefield 1942: The Road to Rome הוא חבילת הרחבה מסוגת יריות בגוף ראשון למשחק Battlefield 1942, החבילה פותחה על ידי Digital Illusions CE והופצה על ידי Electronic Arts. המשחק יצא לפלטפורמת ה-Microsoft Windows בלבד. המשחק הוא השני בסדרת Battlefield. למשחק נוספו שש מפות חדשות (כמו "Husky" ו-"Anzio"), יחד עם שמונה כלי רכב, כולל טנקים כמו Bf 110 ו-M3 Grant, במשחק יש כוחות צרפתיים ואיטלקיים, שמשנים קצת את אלמנט המשחק. למשחק הוספו הרובים Breda 30 האיטלקי וה-Sten. למשחק אין סיפור משלו, אך הוא משתלב עם המשחק המקורי בסדרה Battlefield 1942. המשחק Battlefield 1942: The Road to Rome קיבל ציונים טובים, מהאתר IGN המשחק קיבל ציון של 9.1 ומהאתר Gamespot המשחק קיבל ציון של 8.9. אך למצב המרובה משתתפים הייתה ביקורת קצת רעה, מכיוון שלא היו מצבים חדשים, וגם היה חוסר של כלי נשק חדשים במשחק (למשחק הוספו רק הנשקים Breda 30 ו-Sten). התכונה הטובה של המשחק, הייתה עיצוב המפות והשלבים. האתר Gamespot אמר ”המשחק מוסיף עוד יותר משחקיות מהנה, מפות יותר מהנות, וכלי רכב יותר טובים. אם אתה מעריץ של המשחק Battlefield 1942 אתה חייב לשחק במשחק זה”. האתר IGN אמר ”העיצוב של המשחק הוא ברמה מדהימה להפליא, עם כלי נשק חדשים. טנקים מסוימים במשחק הם פחות יעילים ולכן השחקנים צריכים לדעת איך להשתמש בהם בצורה נכונה. אם נביא את כל האלמנטים של המשחק, התוצאה הסופית היא חוויה שנוצרה בשלמותה, אבל פשוטה יותר מאשר בעבר. מרגישים את זה, את העוצמה של המשחק, זה הכל כאן”. Battlefield 1942 Battlefield 1942: Secret Weapons of WWII ביקורת IGN (באנגלית) ביקורות IGN נוספת (באנגלית) Battlefield 1942: The Road to Rome, במסד הנתונים הקולנועיים IMDb (באנגלית)
עלי אסלאן

עלי אסלאן (בערבית: علي أصلان; נולד ב-1932) הוא קצין ופוליטיקאי סורי, אשר כיהן בין היתר בתור מפקד הדיוויזיה החמישית במהלך מלחמת יום הכיפורים וראש המטה הכללי של צבא סוריה בשנים 1998–2002. אסלאן נולד בשנת 1932 בלטקיה למשפחה ממוצא עלווית, בדומה למשפחת אל-אסד גם הם היו חלק משבט הקלבייה. בשנת 1956 התגייס אסלאן לצבא הסורי, הוא הוכשר באקדמיה הצבאית בחומס ואף המשיך את הכשרתו בברית המועצות. באוקטובר 1966 קיבל אסלאן פיקוד על החטיבה ה-8, בנובמבר 1970 הקריירה הצבאית שלו זינקה קדימה לאחר שתמך בהפיכה הצבאית שהביאה לעלייתו לשלטון של חאפז אל-אסד. הוא מונה למפקד הדיוויזיה הראשונה ולאחר מכן כיהן כקצין המבצעים במטה הכללי הסורי. במהלך מלחמת יום הכיפורים פיקד אסלאן על הדיוויזיה החמישית שהצליחה לפרוץ את מערך ההגנה הישראלי בדרום רמת הגולן, כשהוא מוביל אותה עד נפח במרכז הרמה ואזור אל-על בדרום. בין השנים 1976–1979 עמד אלסלאן בראש הכוחות הצבאיים בלבנון, לאחר מכן קיבל את הפיקוד על הקורפוס השני וקודם לדרגת 'פריק' (רב-אלוף) ביולי 1984. החל משנת 1989 כיהן אסלאם כסגן ראש המטה הכללי וב-5 ביולי 1998 מונה לראש המטה הכללי כשהוא מחליף את קודמו בתפקיד חיכמת שיהאבי. בשנת 2000 לאחר מותו של הנשיא חאפז, אסלאן היה אחד מבין תשעת חברי האספה שניהלה את המדינה בתקופת המעבר, הוא גם הפך לחבר במפלגת הבעת' הסורית והיה מתומכיו של הנשיא החדש בשאר אל-אסד (בנו של חאפז). למרות זאת, בינואר 2002 הוא הוחלף בתפקיד ראש המטה הכללי כחלק מרענון שורות הצבא על ידי בשאר, כאשר חסן עלי טורקמאני קיבל את המשרה. אסלאן כיהן מספר שנים בתור היועץ הצבאי לנשיא ובשנת 2005 פרש ממפלגת הבעת', מהשירות הביטחוני ומהחיים הפוליטיים. ביוגרפיה של עלי אסלאן באתר CNN בערבית.
איציק סולם

איציק "זק" סולם (נולד ב-16 באפריל 1974) הוא יוצר, מלחין, מפיק מוזיקלי וגיטריסט ישראלי, חבר להקת "היהודים". סולם התחיל לנגן בפסנתר בגיל 6 ובגיל 12 למד גיטרה מאביו, המוזיקאי אלי סולם. בנעוריו שימש מורה למאות תלמידי מוזיקה מכל ישראל. באוגוסט 1992, בהיותו בן 18, זכה במקום הראשון בתחרות גיטריסטים ארצית שהתקיימה במועדון "רוקסן". כשנה אחרי כן, השתתף במופע ובאלבום "צבעוני שחור" יחד עם רון סלונים, אייל פארן, אלונה דניאל, ארקדי דוכין, ז'אן פול זימבריס ומיכה שטרית. בהמשך היה סולם חבר בלהקת "היהודים" והשתתף בהופעות מתחילת דרכה של הלהקה ועד לביסוסה כאחת מלהקות הרוק המצליחות בארץ. בשנת 1998 השתתף סולם בהקלטות אלבומה השני "היהודים" בנגינה ועיבודים וכן בהקלטות אלבומה השלישי "פחד מוות" בשנת 2001. בשנת 1998 עבר להתגורר בניו יורק והופיע בסצנת המוזיקה המקומית. עבד עם מפיקים כמו Ed Tuton, Baby Face, Frank Fillipetti (Forerigner, Kiss, Fuel, Korn, James Tayor). במהלך עבודתו כמפיק ונגן במנהטן, עבד סולם עם אומנים מהשורה הראשונה כגון סוזן וגה, די סניידר, וכן בתזמורת הענק "אורקסטרה טרנס-סיבירית". בראשית שנות ה-2000 השתתף בהקלטות אלבום צמד ה-R&B האמריקני KC & JOJO, שמכר כ-10 מיליון עותקים, וכן באלבום הבכורה של הכוכבת הקנדית פפה דובסון (Fefe Dobson), שמכר כמיליון עותקים. כמו כן הופיע עם זמרת הנשמה איו (Ayo) שזוכה להצלחה גדולה באירופה, השתתף בהקלטת אלבומו של פטריס בארט ויליאמס (Patrice Bart Williams), והופיע בכל רחבי ארצות הברית עם סולן להקת ספייס הוג (Space Hog) הבריטית רויסטון לנגדון (Royston Langdon). כמעבד ומפיק מוזיקלי סולם חתום על יותר מ-200 תקליטורים וככותב ומלחין על מאות ג'ינגלים ופרסומות ששודרו בכל בעולם, ומוזיקה לסרטים הכוללת גם הופעה בקטע סולו גיטרה בסרט "מוזיקה ומילים" בכיכובם של יו גרנט ודרו ברימור. סולם אף שימש כמדריך מוזיקלי לשחקני הקולנוע ג'רארד באטלר, ג'פרי דין-מורגן, ויו גרנט. בשנת 2005 הקים את חברת ההפקות האמריקנית Prysm Music והפיק אומני פופ ורוק צעירים. בשנת 2006 החתים והפיק מוזיקלית את אלבום הבכורה של להקת הרוק Amaury שזיכה אותה במקום הראשון בקטגוריית הרוק של VH1, ובשנת 2008 את אלבומו של ג'וליוס אשר זכה במקום הראשון בקטגוריית הפופ. בשנת 2009 כתב סולם את המוזיקה למופע האקרובטיקה "Ariel Angels" יחד עם הבסיסט מייקל ויסגליה. כמו כן הופיע במופעי ברודוויי "Rock of Ages" בניו יורק ו-"Van Helsing's Curse" בלאס וגאס. בשנת 2011 הוציא סולם אלבום סולו אינסטרומנטלי שאותו כתב והפיק. באלבום משתתפים נגנים כגון עומר חכים (מדונה, סטינג), סטרלינג קמפבל (דייוויד בואי, B-52), סטיב הולי (פול מקארטני, ג'ו קוקר), ג'רי מרוטה (פיטר גבריאל, אלטון ג'ון), ויל לי (פרינס, אריק קלפטון) ודני לואיס (Goverment Mule). הרכב ההופעה החיה כולל את אנטון פיג בתופים, מייקל ויסגליה בבס, בנט פסטר בקלידים, טאביטה פייר שירה, גאריסון הוק הג'מייקני בראפ וקולות ואיציק סולם בגיטרות, ומופיע במועדונים בניו יורק כגון מרקורי לאונג' ו-Bowery Ballroom, ובפסטיבלים ברחבי ארצות הברית. במהלך חציה השני של שנת 2014 חזר ללהקת "היהודים". איציק סולם, סרטונים בערוץ היוטיוב איציק סולם, באתר Discogs (באנגלית) פוסט של "היהודים" בפייסבוק, 16 באפריל 2020 סולו גיטרה, חדשות, גיליון 26 באוגוסט 1992, עמ' 30.
Battlefield Vietnam

Battlefield Vietnam הוא משחק וידאו מסוגת יריות בגוף ראשון שפותח על ידי EA Digital Illusions CE והופץ על ידי Electronic Arts, המשחק יצא לפלטפורמת ה-Microsoft Windows בלבד, המשחק הוא הרביעי בסדרת Battlefield. במשחק Battlefield Vietnam יש צורה מהפכנית של משחק לוחמה אסימטרית. שתי הקבוצות (ארצות הברית או וייטנאם) כל קבוצה מקבלת יתרונות משלהם, ארצות הברית מקבלת יתרון גדול בכלי הנשק, הטנקים, המסוקים ואפילו "מחבלים", בעוד שהדבר היחיד לווייטנאמים הוא טילי נ"ט (נגד טנקים) מסוג RPG-7. המשחק עצמו אמור לשקף את התנאים הממשיים של המלחמה, להראות בדיוק מה היה שם, ואיזה יתרונות היו לכל צד במלחמה. המשחק Battlefield Vietnam בנוי באופן קצת שונה מהמשחק Battlefield 1942, השדה הווייטנאמי יותר מציאותי ומשופר הרבה יותר מהמשחקים הקודמים. המשחק נותן אפשרות למגוון כלי נשק רחב כגון AK-47 ,M16 וכו'. Battlefield: Bad Company 2: Vietnam Call of Duty: Black Ops Counter-Strike: Source הדף של המשחק באתר של EA (באנגלית) Battlefield Vietnam, באתר PCGamingWiki (באנגלית) Battlefield Vietnam, במסד הנתונים הקולנועיים IMDb (באנגלית)